Ses maande om ebola onder beheer te kry | Maroela Media
"Die stryd teen die uitbreek voel soos ''n oorlog'," het Joanne Liu, internasionale president van Dokters Sonder Grense, Vrydag gesê, berig die Chicago Tribune. "As ons nie Liberië stabiliseer nie, gaan ons nooit die uitbreking onder beheer kry nie."
Sy meen Dokters Sonder Grense en die Wêreldgesondheidsorganisasie (WGO) behoort binne die volgende ses maande die oorhand oor die epidemie te kry. Sy het egter bygevoeg dat hulle meer kenners op grondvlak benodig.
Volgens die WGO het die dodetal van die wêreld se ergste uitbreking van ebola Woensdag op 1 069 gestaan. Guinee, Sierra Leone, Liberië en Nigerië het reeds sterftes aangemeld.